Ահմադով եղբայրներ

**Ահմադով եղբայրներ** (, Ուվայս, Ռուսլան, Ռիզվան, Ապտի, Իմրան, Աբու, Ռամզան, Խուտա և Զելիմխան), Գենդարգանոյ տոհմից (տեյպ) 9 եղբայրներ, որոնք մասնակցել են Առաջին և Երկրորդ չեչենական պատերազմներին։

Չեչենական առաջին պատերազմի հենց սկզբից Ահմադով եղբայրները միացել էին Իչկերիայի չեչենական հանրապետության զինված ուժերին ու ակտիվորեն մասնակցում էին ռուսական զորքերի դեմ մարտական գործողություններին։ Նրանց ռազմական հմտությունները, որոնք ձեռք էին բերվել Աֆղանական և Վրաց-աբխազական պատերազմների ժամանակ, եղբայրներին արագ դարձրին չեչենական դիմադրության նշանակալի կերպարներ։

Արդյունքում, Ահմադով եղբայրները գլխավորեցին Իսլամական բրիգադը, որի կազմում ներառված էին Չեչնիայի ջամաաթների մեծ մասը։ Իսլամական բրիգադը դարձավ Իչկերիայի չեչենական հանրապետության զինված ուժերի կազմում գործող ամենամարտունակ ու ազդեցիկ խմբավորումներից մեկը։

Չեչենական առաջին և երկրորդ պատերազմների շրջանում՝ 1996-1999 թվականներին, Ահմադով եղբայրներն ամրապնդեցին իրենք դիրքերը՝ ուժով վերահսկողություն հաստատելով Ուռուս Մարտանի շրջանի նկատմամբ։ Այստեղ նրանք հաստատեցին շարիաթի կառավարում, ինչը նրանց հնարավորություն տվեց լինել Իչկերիայի ամենաազդեցիկ առաջնորդների թվում՝ Ասլան Մասխադովի և Շամիլ Բասաևի հետ միասին։

1999 թվականին Ռուսաստանի կառավարությունը բազմիցս հայտարարել է առևանգումներին և սպանություններին Ահմադով եղբայրների մասնակցության մասին։ Ռուսական իշխանությունների պնդմամբ՝ զոհերի թվում եղել են բարձրաստիճան անձինք, այդ թվում՝ Ռուսաստանի նախագահի ներկայացուցիչ Վալենտին Վլասովը և ՆԳՆ գեներալ Գենադի Շպիգունը։

Չեչենական երկրորդ պատերազմի սկզբից Ահմադով եղբայրները շարունակում էին մասնակցել զինված դիմադրությանը՝ իրենց վրա վերցնելով պատերազմի ամենաբարդ ու վտանգավոր հատվածները։ Մարտական գործողությունների ընթացքում զոհվել են Ահմադով եղբայրներից վեցը։

## Կենսագրություն
Ահմադովների տոհմից մի քանի տասնյակ մարդ ակտիվորեն մասնակցել է Չեչենական առաջին և երկրորդ պատերազմներին։ Նրանց ամենահայտնիները 9-ը հարազատ եղբայրներն են՝ Ուվայսը, Ռուսլանը, Ռիզվանը, Ապտին, Իմրանը, Աբուն, Ռամզանը, Խուտան և Զելիմխանը։

### Ահմադովների ցանկ
#### Ըստ ավագության
* Ուվայս Ահմադով (ծնվ. 1952 թվականին), շարիաթի պետանվտանգության Ուռուս Մարտանի շրջանային բաժնի նախկին ղեկավար,
* Ռուսլան Ահմադով (1954-2020 թվականներ), Կովկասի մոջահեդների միացյալ ուժերի գերագույն խորհրդի անդամ,
* Ռիզվան Ահմադով (1957-2002 թվականներ), Իչկերիայի չեչենական հանրապետության Ուռուս Մարտանի և Գրոզնիի հատվածների հրամանատար,
* Ապտի Ահմադով (1961-2000 թվականներ), դաշտային հրամանատար,
* Իմրան Ահմադով (?-?), դաշտային հրամանատար, Վրաստանում գրոհայինների ուսումնական ճամբարների հիմնադիր,
* Աբու Ահմադով (1966-2000 թվականներ), ջամաաթի էմիր,
* Ռամզան Ահմադով (1970-2001 թվականներ), Իչկերիայի չեչենական հանրապետության բրիգադի գեներալ,
* Խուտա Ահմադով (1972-1999 թվականներ), ջամաաթի էմիր,
* Զելիմխան Ահմադով (1975-2002 թվականներ), Իչկերիայի չեչենական հանրապետության զինված ուժերի Գրոզնիի հատվածի հրամանատար,
* Թայիր Ահմադով (?-2001 թվական), չեչենական պատերազմների ակտիվ մասնակից   чеченских войн;
* Մուսա Ահմադով (?-?), ջամաաթի էմիր,
* Իսա Ահմադով (?- 2000 թվական), Չեչեն-Աուլի ջամաաթի էմիր։

## Մասնակցությունը զինված հակամարտություններին
* Աֆղանական պատերազմ,
* Տաջիկստանի քաղաքացիական պատերազմ,
* Վրաց-աբխազական պատերազմ,
* Չեչենական առաջին պատերազմ,
* Գրոհայինների ներխուժում Դաղստան,
* Չեչենական երկրորդ պատերազմ

## Միջպատերազմական ժամանակաշրջան
1997 թվականի կեսերին Ահմադով եղբայրները վերահսկողության տակ վերցրին Ուռուս-Մարտան քաղաքը՝ իշխանությունը վերցնելով տարվա սկզբին քաղաքապետ ընտրված Զարգան Մալսագովից։ Հեռացվեց նաև շրջանի քադին՝ իսլամական շարիաթի դատավորը։ Քաղաքում և նրա արվարձաններում ստեղծվեցին գրոհայինների բազաներ։ Ներմուծվեց շարիաթի դատավարական համակարգ, ալկոհոլային խմիչքների օգտագործման համար կիրառվում էին մարմնական պատիժներ (մահակի 40 հարված)։ Փորձ արվեց հանրային վայրերում պարտադիր դարձնել հիջաբի կրումը։ Մասնավորապես՝ ավտոբուսների և տաքսիների վարորդներին ստիպում էին մեքենայից իջեցնել այն կանանց, որոնք չէին ծածկել իրենց ողջ մարմինը։

1997 թվականի վերջին, Շարիաթի դատարանի կարգադրիչների դիմումի հիման վրա, Ահմադով եղբայրները ուժով դատարան բերեցին Իչկերիայի գլխավոր դատախազ Խավաժ Սերբիևին, որն անցնում էր օտար բնակտարածքի զավթման գործով։ Ձերբակալության ընթացքում Սերբիևը, դիմադրություն ցուցաբերելու պատճառով, խզակոթերով ծեծի ենթարկվեց։ Իմանալով այդ մասին՝ Իչկերիայի նախագահ Ասլան Մասխադովն իր մոտ կանչեց ջամաաթների ներկայացուցիչներին ու ներկայացրեց 27 մարդուց բաղկացած ցանկ, որոնց նկատմամբ չպետք է տարածվեին շարիաթի կանոնները։ Դրանից հետո Ահմադովները խզեցին Մասխադովի հետ բոլոր հարաբերությունները՝ դա ընկալելով որպես կուֆրի դրսևորում։

1998 թվականի մարտին Մասխադովի հակաահաբեկչական կենտրոնի 260 մարտիկ գրոհեց Ահմադովների տունը՝ Դաղստանում գերևարված ռուսաստանցի ոստիկաններին ազատ արձակելու նպատակով։ Սակայն այդ գրոհն ավարտվեց ձախողմամբ ու հակաահաբեկչական կենտրոնի մարտիկների շրջանում կորուստներով։

Ավելի ուշ, Ախմատ Կադիրովը վկայում էր, որ «այդ իրադարձություններից հետո Մասխադովի նախագահական կորտեժը սլանում էր դաշտային ճանապարհներով՝ Ուռուս-Մարտանի հատվածում շրջանցելով Ռոստով-Բաքու ավտոմայրուղին, որտեղ իշխում էին Ախմադով եղբայրները»։

1998 թվականի օգոստոսին Ուռուս-Մարտանի կենտրոնական հրապարակում առաջին անգամ հրապարակայնորեն իրագործվեց շարիաթի դատարանի կայացրած մահվան դատավճիռը։ Գործով դատարանը որոշել էր գնդակահարության դատապարտել հարևան Գեխի գյուղի բնակչին, որը կողոպուտի նպատակով սպանել էր մի տարեց կնոջ ու նրա 16-ամյա թոռնուհուն։

1998 թվականի դեկտեմբերի 17-ին Գրոզնի քաղաքի կենտրոնում կայացավ նախագահ Մասխադովի աջակիցների ակցիան, որի մասնակիցները, ի թիվս այլ խնդիրների, պահանջում էին կարգ ու կանոն հաստատել Ուռուս-Մարտանի շրջանում, որտեղ գործում էր Ահմադովների ջամաաթը։

«Caucasus Times» կայքի տվյալներով՝ Դաղստան գրոհայինների հարձակումից ոչ շատ առաջ Գուդերմեսի մոտ Յամադաև եղբայրների խմբավորումները եռօրյա զինված դիմադրություն ցուցաբերեցին Ահմադով եղբայրների կազմավորումներին։ Վերջիններս փորձում էին տարածել վահաբականությունն ու սեփական հսկողությունը հաստատել Իչկերիայի արևելյան շրջանների նկատմամբ։

1999 թվականին ռուսական իշխանությունները Ահմադով եղբայրներին բազմիցս մեղադրում էին մարդկանց առևանգման ու սպանության մեջ, որոնց թվում շրջանառվում էին այնպիսի մարդկանց անուններ, ինչպիսիք են Ռուսաստանի նախագահի ներկայացուցիչ Վալենտին Վլասովը, ՌԴ ՆԳՆ գեներալ Գենադի Շպիգունը և ИТАР-ТАСС-ի ֆոտոթղթակից Վլադիմիր Յացինան։ Կային տեղեկություններ այն մասին, որ անգլիական Granger Telecom-ի չորս կապավորի գլխատման ու դրա տեսանկարահանման հրամանը տվել է Ռիզվան Ահմադովը, Մոսկվայում Մեծ Բրիտանիայի դեսպանության ներկայացուցիչների հետ հեռախոսազրույց է ունեցել Ռուսլան Ահմադովը, որը գերեվարված աշխատակիցների համար պահանջել է նաև փրկագին, իսկ Granger Telecom-ի սպանված աշխատակիցների գլուխները տեղափոխել է եղբայրներից մյուսը՝ Ուվայս Ահմադովը։ 2005 թվականին Շամիլ Բասաևը հերքեց անգլիացիների սպանությանը Ահմադով եղբայրների մասնակցությունը։

## Ծանոթագրություններ

## Գրականություն
* 
* 
* 
* 
* 
* 
* 

## Արտաքին հղումներ
* Кто такие братья Ахмадовы 
* Руслан Ахмадов пошел по этапу 

Կատեգորիա:Չեչեն դաշտային հրամանատարներ